**Dorothy Ward** (26. april 1890–30. mars 1987) var ein engelsk skodespelar som spesialiserte seg på pantomime, der ho spelte hovudrolla som ein gut, medan mannen hennar Shaun Glenville spelte dame-roller. Ho hadde ein suksessrik karriere over 52 år, og spelte i over 40 pantomimar mellom 1905 og 1957.

Bakgrunn og tidleg karriere
---------------------------

Ward som Prince Charming i *Cinderella* (1906)
Ward var fødd i Aston (no ein del av Birmingham) i Warwickshire i 1890 som dotter av Eliza (fødd Millichamp, 1867-1946) og Edwin Ward (f. 1866), ein flaskegrossist. Då ho var 14 år blei ho tatt med for å sjå *Jack* and the Beanstalk med Ada Reeve i hovudguterolla, og ho bestemte seg for å driva med pantomime. Ho debuterte på scenen ved Alexandra Theatre i Birmingham i 1905, 15 år gamal, som Zenobia i pantomimen *Bluebeard*.

Etter at ho hadde suksess i denne rolla fekk War tilbod frå Robert Courtneidge om rolla som Betty i den edvardianske musikalske komedien *The Dairymaids* ved Apollo Theatre i London (1906) i lag med Phyllis Dare og Walter Passmore. Under julsesongen 1906 var ho Dandini i pantomimen *Cinderella* i Edinburgh, der ho var reserve for rolla som Prince Charming. Då hovudspelaren i rolla blei sjuk fekk Ward sin fyrste sjanse til å spela ei hovudrolle. Ho skapte deretter den ikkje-talande rolla som Etoff i Edward German sin komiske opera *Tom Jones* ved Apollo Theatre i London (1907), og i 1908 spelte ho prinsessa Helene i operetta *A Waltz Dream* ved Hicks Theatre. Dette blei følgt av George Edwarde sin produksjon av *Havana* på Gaiety Theatre, før ho blei med i *The Gay Gordons* på Aldwych Theatre.

Ward spelte Robin Hood i pantomimen *Babes in the Wood* ved Prince of Wales Theatre i Birmingham (1909-10), og deretter tittelrolla i pantomimen *Little Jack Horner* i Newcastle (1910-11), der dame-rolla blei spelt av den unge irske skodespelaren Shaun Glenville. Dei gifta seg i 1911. Sonen deira var skodespelaren og regissøren Peter Glenville (1913-1996).

Toppår
------

Dorothy Ward som Cora Angélique i *The Whirl of New York* (1921)
Ward blei rekna som ei av dei fremste skodespelarane i rolla som *principal boy*, medan Glenville var kjend som ei pantomime-dame utan like. I 50 år spelte dei derfor ofte mor og son i ulike pantomimar. Dei opptredde saman i slike stykke fram til 1914, då Ward fekk rolla som Louise med Fay Compton og Cicely Courtneidge i *The Cinema Star*, som turnerte i provinsene før det opna på Shaftesbury Theatre i London. I 1916 var ho med i *We're All In It* ved London Hippodrome, og turnert gjennom heile 1917 før ho blei gjenforeint med Glenville i *Happy Go Lucky* (1918). I store delar av 1921 var ho saman med mannen i New York der ho spelte Phoebe Throssel i *Quality Street* på Shubert Theatre og Cora Angélique i *The Whirl of New York* ved Winter Garden Theatre.

Ward og Glenville hadde fått roller i *Mother Goose* ved Alhambra Theatre i Glasgow til julepantominen i 1921. Like før blei Ward henta inn for å erstatta Clarice Mayne i *Jack and the Beanstalk* ved London Hippodrome mot George Robey. I 1926 var paret med i *The Apache* ved Theatre Royal i Newcastle før dei drog på turné med stykket, og opna med det på London Palladium i 1927. Seinare var dei på turné med *The Blue Train*. Ward var Cora Angélique i ei gjenoppsetting av *The Belle of New York* på Daly's Theatre i London (1931), og følgde dette som Lady Holyrood i ei gjenoppsetting av *Florodora*. Seinare var ho Nan i *A Country Girl*, følgd av *The Duches of Dantzic*. Ho avslutta 1932-sesongen med Glenville i *La poupée*.

Då andre verdskrigen braut ut var Ward blant dei fyrste underhaldarane som blei med i ENSA, og reiste til Frankrike der ho underheldt troppane. No var paret blitt ganske rike, og åtte mellom anna ein Rolls Royce.

Frå oktober 1944 til januar 1945 spelte Ward Loretta Zelma i *Meet Me Victoria* ved Victoria Palace Theatre, mot Lupino Lane. På 1950-talet byrja ho å tenke på om ho kunne halde fram med å spela rolla som ung gut meor. I 1957 hadde ho sin siste opptreden i denne rolla, i *Dick Whittington* ved Pavilion Theatre i Liverpool. Ho var då 66 år, og enda med dette ein karriere der ho hadde spela *principal boy* nesten kontinuerleg sidan 1905.

Songar og innspelingar
----------------------

Sheet musikk cover for "Open Your Heart And Let The Sunshine In" (1920)
I løpet av karrieren sin framførte Ward ei rekkje songar skrivne av ein venn av henne og Glenville, Fred Godfrey, mellom anna «Meet Me Jenny When The Sun Goes Down» i ein pantomime i Belfast i 1908. Ward er kjend for å ha spelt inn fire Godfrey-låtar: «Blue Eyes» (Regal G-7170, 1915); «Tommy's Learning French» (Regel G-7219, 1915); «I Love My Motherland» (RegalG-7418, 1916); og «Take Me Back To Dear Old Blighty» (Retal G-7398, 1916). Ho song òg songane hans «It's the Way They Have In The Navy» (1914); «I'm Coming Back to Old Kilkenny» (1915); «Take Me Back to Your Heart» (1916); «You Were The First One to Teach Me to Love» (1911); «Down Texas Way» (1917); «Open Your Heart And Let The Sunshine In» (1920); «Till You Come Back Again» (1926); «Arm In Arm Together» (1931) og «There Is Always A Silver Lining» (1939).

Seinare år
----------

Ward og mannen slo seg ned i London i 1957, der Glenville døydde i 1968.

Dorothy Ward døydde i Hendon i London den 30. mars 1987, 96 år gammal.

Kjelder
-------

1. 1 2 3 4  «The Home of Dorothy Ward». Arkivert frå originalen 18. desember 2014. Henta 25. juli 2014.
2. 1 2 3 4 5 6 7 8 9 10  «It's Behind You - Dorothy Ward and Shaun Glenville». Henta 25. juli 2014.
3. ↑  1891 England Census for Dorothy Ward: Warwickshire, Birmingham, St George - Ancestry.com (krev abonnement)
4. ↑  Photograph of Dorothy Ward in *The Dairymaids* - National Portrait Gallery, London Collection
5. ↑  J. P. Wearing, *The London Stage 1900-1909: A Calendar of Productions, Performers, and Personnel*, Rowman & Littlefield (2014) - Google Books, p. 288
6. ↑  Cast list for *Tom Jones* (1907) - British Musical Theatre website
7. ↑  Wearing, *The London Stage 1900-1909*, p. 399
8. 1 2  D. Forbes-Winslow, *Daly's - The Biography of a Theatre*, W. H. Allen & Co. London (1944)
9. ↑  England & Wales, Civil Registration Marriage Index, 1837-1915 for Dorothy Ward (1911) - Ancestry.com (krev abonnement)
10. ↑  W. MacQueen-Pope, *The Melodies Linger On: The Story of Music Hall*, (London: W.H. Allen, 1950), p. 340
11. ↑  J. P. Wearing, *The London Stage 1940-1949: A Calendar of Productions, Performers, and Personnel*, Rowman & Littlefield (2014) - Google Books p. 172
12. ↑  «Dorothy Ward (1890–1987)». Henta 25 July 2014.
13. ↑  *The Daily Telegraph Third Book of Obituaries*: Entertainers, ed. Hugh Massingberd, Pan Books, 1998 (Macmillan, 1997), p. 10
14. ↑  Dorothy Ward-Glenville, England & Wales, Civil Registration Death Index, 1916-2007 - Ancestry.com (krev abonnement)

* *Denne artikkelen bygger på «Dorothy Ward» frå Wikipedia på engelsk, den 5. september 2023.*

Bakgrunnsstoff
--------------

* Tributetside av eit familiemedlem (arkivert nettside)
* Portraits of Dorothy Ward - National Portrait Gallery, London

|  |  |
| --- | --- |
| Autoritetsdata | 
* WorldCat
* VIAF
* LCCN
* BBC Things

 |